Els 40 van ser uns anys gloriosos per a la marxa atlètica a l’estat espanyol i a Catalunya en particular. Molt dels rècords assolits llavors no es tornarien a superar fins a la dècada dels 70, inclosos els de Villaplana en els 20 i 30 quilòmetres marxa. Cap al 1950 el corredor va deixar la carrera esportiva, que compaginava amb la tasca de fotògraf de l’Ajuntament de Manresa. De fet, les seves fotografies, una part de les quals es troben a l’Arxiu Comarcal del Bages, constitueixen un important testimoni de la ciutat entre les dècades de 1940 i 1960 i han servit molt sovint de font per a aquesta secció de la revista. Va morir el 1983 a Manresa, un any més tard que el Club Atlètic Manresa li dediqués un monument i instaurés un memorial de marxa que duia el seu nom.